RX-93 นิวกันดั้ม - วิกิพีเดีย

# RX-93 นิวกันดั้ม

### จากวิกิพีเดีย สารานุกรมเสรี

อาร์เอกซ์-93 นิวกันดั้ม (RX-93 Nu Gundam) เป็นโมบิลสูท (อาวุธรบเคลื่อนที่รูปร่างมนุษย์) ซึ่งปรากฏตัวในภาพยนตร์การ์ตูนเรื่อง โมบิลสูทกันดั้ม : ชาร์ เคาน์เตอร์ แอทแทค อันเป็นตอนหนึ่งในภาพยนตร์ชุดกันดั้ม

นิวกันดั้มเป็นโมบิลสูทประจำตัวของอามุโร่ เรย์ ซึ่งใช้งานในสงครามนีโอซีอ้อนครั้งที่สองในการหยุดฐานดาวเคราะน้อยแอ็กซิสไม่ให้พุ่งชนโลก เดิมทีเป็นโมบิลสูทที่อามุโร่ เรย์ออกแบบมาเพื่อใช้รับมือกับ เอ็มเอสเอ็น-04 ซาซาบี ของชาร์ อัซนาเบิ้ล แต่เนื่องจากแอนาไฮม์อิเล็กทรอนิกส์ (ผู้ผลิต) เพิ่งจะได้ตัวอย่างของไซโคเฟรมซึ่งมีเทคโนโลยีไซคอมมิว (Psycommu = PSYchic COMMUnication) ที่มีประสิทธิภาพสูงสุดในขณะนั้น โดยเสริมยูนิตรับคลื่นจิตไว้โดยรอบห้องควบคุมทำให้มีการตอบสนองต่อนักบินที่เป็นนิวไทป์สูงมาก จึงได้ติดตั้งระบบดังกล่าวไว้ในนิวกันดั้มด้วย

คำว่านิวในชื่อของนิวกันดั้มเป็นอักษรกรีก (ν) ซึ่งดูคล้ายกับอักษรโรมันตัววี (v)

นิวกันดั้มนั้นอันที่จริงแล้วแล้วยังไม่ใช่ยูนิตที่สมบูรณ์ เพราะต้องเร่งสร้างให้ทันใช้งาน จุดเด่นของนิวกันดั้มนอกจากไซโคเฟรมที่ทำให้อามุโร่ขับนิวกันดั้มได้คล่องแคล่วขึ้นแล้ว ยังมีอาวุธควบคุมระยะไกลฟินฟันเนลซึ่งมีเครื่องกำเนิดพลังงานในตัว ฟินฟันเนลสามารถแยกออกจากตัวนิวกันดั้มไปเพื่อยิงโจมตีเป้าหมายเหมือนปืนลำแสงและยังสามารถสร้างบีมแบเรียร์ซึ่งสามารถป้องกันการโจมตีโดยทั่วไปได้รวมถึงอาวุธบีมที่ไม่รุนแรงนักได้อย่างสมบูรณ์แบบ

จุดจบของนิวกันดั้มมาถึงเมื่ออามุโร่, ลูกทีมลอนโดเบลล์ และทหารของนีโอซีอ้อนบางคนได้พยายามดันชิ้นส่วนของแอ็กซิสไม่ให้ชนโลก พลังจิตของทุกคนได้ส่งผลให้ไซโคเฟรมที่อยู่ในค็อกพิตของนิวกันดั้มระเบิดขึ้น ผลักเอาแอ็กซิสออกไป แต่อามุโร่ก็ได้หายสาบสูญไปด้วย

## [แก้] รูปแบบอื่น ๆ

แอนาไฮม์อิเล็กทรอนิกส์มีแผนการณ์เพิ่มประสิทธิภาพให้นิวกันดั้มด้วยเกราะ HWS (Heavy Weapon System = ระบบอาวุธหนัก)เป็น เอฟเอ-93 เอชดับเบิลยูเอส (FA-93HWS) เนื่องจากเกราะนี้ทำให้ความคล่องแคล่วตกลงจึงมีโล่แบบติดตั้งท่อขับดันไว้เพื่อช่วยเร่งความเร็ว ด้านอาวุธจะเพิ่มบีมไรเฟิลขนาดใหญ่เข้ามา แต่เนื่องจากต้องเร่งสร้างนิวกันดั้มให้ทันใช้งานและถูกทำลายหลังจากนั้น เกราะนี้จึงไม่มีการสร้างจริง

นิวกันดั้มยังสามารถปลดสล็อตที่ใช้เก็บบีมเซเบอร์ด้านหลังแล้วติดแผงฟินฟันเนลเพิ่มได้ ซึ่งรูปแบบนี้จะเรียกว่าแบบ "ดับเบิลฟินฟันเนล"

ในหนังสือนิยายเบลโทชิกาส์ชิลเดรน (Beltorchika's Children) ซึ่งเป็นเนื้อหาที่ดัดแปลงมาจากเหตุการณ์เดียวกัน ยังมีนิวกันดั้มในสภาพที่สมบูรณ์แบบซึ่งเรียกว่า อาร์เอกซ์-93-นิว-2 (RX-93-ν-2) ซึ่งนอกจากรูปแบบที่เปลี่ยนแปลงไปอย่างเห็นได้ชัดแล้ว ไฮเปอร์บาซูก้าของนิวกันดั้มยังได้รับการปรับปรุงเป็น ν ไฮเปอร์บาซูก้าและยังมีไฮเปอร์เมก้าบาซูก้าลันเชอร์ซึ่งพัฒนามาจากปืนเมก้าบาซูก้าลันเชอร์ของ เอ็มเอสเอ็น-00100 เฮียะกุชิกิ ไฮเปอร์เมก้าบาซูก้าลันเชอร์จะใช้พลังงานโดยตรงจากยานราไคลัมและมีกำลังพอที่จะใช้ทำลายชิ้นส่วนของแอ็กซิสได้

แอนาไฮม์อิเล็คทรอนิกยังมีแผนการณ์พัฒนา อาร์เอกซ์-94 นิวกันดั้มรุ่นผลิตจำนวนมากเพื่อให้สหพันธ์โลกใช้แทน อาร์จีเอ็ม-89 เจกัน นิวกันดั้มรุ่นผลิตจำนวนมากนี้ใช้ระบบไซคอมมิวแบบเดิมแทนไซโคเฟรม อาวุธของ อาร์เอกซ์-94 จะคล้ายกับของนิวกันดั้มแต่ไม่มีปืนวัลแคนและที่แขนขวาจะติดตั้งบีมสเปรย์กัน ส่วนฟินฟันเนลจะสามารถเลือกติดตั้งอินคอมแทนเพื่อให้โอลด์ไทป์ใช้ได้ แต่เนื่องจากค่าใช้จ่ายในการผลิตสูงมาก จึงไม่มีการผลิตจำนวนมากตามที่ตั้งใจไว้

## [แก้] ข้อมูลพื้นฐาน

### [แก้] RX-93 นิวกันดั้ม

ประเภท โมบิลสูทสมรรถนะสูงสำหรับนิวไทป์
ความสูงถึงหัว 22เมตร
น้ำหนักพื้นฐาน 27.9ตัน น้ำหนักเต็มพิกัด 63ตัน
วัสดุของเกราะ โลหะผสมกันดาเรียม
กำลังเครื่อง 2980 กิโลวัตต์
อุปกรณ์
ปืนวัลแคน 60มม., บีมเซเบอร์, บีมไรเฟิล, ไฮเปอร์บาซูก้า, โล่ (ติดตั้งบีมแคนน่อนและมิสไซล์), ฟินฟันเนล

### [แก้] RX-93-ν-2 ไฮนิวกันดั้ม

ประเภท โมบิลสูท
ความสูงถึงหัว 21เมตร
วัสดุของเกราะ โลหะผสมกันดาเรียม
อุปกรณ์
ปืนวัลแคน 60มม., บีมเซเบอร์, บีมไรเฟิล, นิวไฮเปอร์บาซูก้า, โล่ (ติดตั้งบีมแคนน่อนและมิสไซล์), ฟินฟันเนล

### [แก้] FA-93HWS นิวกันดั้มHWS

ประเภท โมบิลสูทสมรรถนะสูงสำหรับนิวไทป์
ความสูงถึงหัว 22เมตร
น้ำหนักพื้นฐาน 27.9ตัน น้ำหนักเต็มพิกัด 87ตัน
วัสดุของเกราะ โลหะผสมกันดาเรียม
กำลังเครื่อง 2980 กิโลวัตต์
อุปกรณ์
ปืนวัลแคน 60มม., บีมเซเบอร์, บีมไรเฟิล, ไฮเปอร์บาซูก้า, โล่ (ติดตั้งบีมแคนน่อนและมิสไซล์), ฟินฟันเนล, เฮฟวี่บีมไรเฟิล

### [แก้] RX-94 นิวกันดั้มรุ่นผลิตจำนวนมาก

ประเภท โมบิลสูทสมรรถนะสูงรุ่นผลิตจำนวนมาก
ความสูงถึงหัว 21.2เมตร
น้ำหนักพื้นฐาน 25.6ตัน น้ำหนักเต็มพิกัด 64.5ตัน
วัสดุของเกราะ โลหะผสมกันดาเรียม
กำลังเครื่อง 2500 กิโลวัตต์
อุปกรณ์
บีมสเปรย์กัน, บีมเซเบอร์, บีมไรเฟิล, ไฮเปอร์บาซูก้า, โล่ (ติดตั้งบีมแคนน่อนและมิสไซล์), ฟินฟันเนล, อินคอม

ดึงข้อมูลจาก "http://th.wikipedia.org../../../r/x/-/RX-93_%E0%B8%99%E0%B8%B4%E0%B8%A7%E0%B8%81%E0%B8%B1%E0%B8%99%E0%B8%94%E0%B8%B1%E0%B9%89%E0%B8%A1_ca8e.html".

หมวดหมู่: กันดั้มโมบิลซูท

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- 日本語
- 中文